Δάνης Κατρανίδης

Ο Δάνης (Δανιήλ) Κατρανίδης (Αιγάλεω, 4 Αυγούστου 1949 – Αθήνα, 1 Σεπτεμβρίου 2024) ήταν Έλληνας ηθοποιός.

 Βιογραφικό  

Γεννήθηκε στις 4 Αυγούστου του 1949  στο Αιγάλεω. Ήταν απόφοιτος (1971) της Ανωτέρας Δραματικής Σχολής Αθηνών Γιώργος Θεοδοσιάδης. Κατά το διάστημα 1971–1978 υπήρξε ηθοποιός του Εθνικού Θεάτρου. Τη θεατρική σεζόν 1978–1979 έγραψε ιστορία στον ρόλο του κομπέρ στη θρυλική παράσταση Cabaret που ανέβασε με τεράστια επιτυχία η Αλίκη Βουγιουκλάκη, με την οποία έκτοτε συνεργάστηκε ανελλιπώς για μια δεκαετία.https://www.thetoc.gr/people-style/article/pws-na-pw-ti-leksi-pethane-gia-tin-aliki/ Έπαιξε σε όλα τα είδη θεάτρου, από τραγωδία και κωμωδία μέχρι μιούζικαλ και επιθεώρηση, ενώ άκρως αξιόλογη είναι η συμμετοχή του στο θέατρο του ραδιοφώνου. Δίδαξε στην Ανωτέρα Δραματική Σχολή «Ίασμος» και στο Θεατρικό Εργαστήρι «Βασίλης Διαμαντόπουλος».https://www.iasmos.net/actors/δανησ-κατρανιδησ/?cn-reloaded=1 Λάτρης της θάλασσας και δεινός ιστιοπλόος, είχε στο ενεργητικό του δεκάδες συμμετοχές και κατακτήσεις σε αγώνες ανοικτής θαλάσσης.https://www.tovima.gr/2010/04/11/culture/danis-katranidis-o-prwtagwnistis/

Προσωπική ζωή και θάνατος
Το 1971, παντρεύτηκε με την επίσης ηθοποιό, και συμμαθήτρια του στη Σχολή Θεοδοσιάδη, Μίρκα Παπακωνσταντίνου. Χώρισαν το 1977. Έπειτα, παντρεύτηκε και χώρισε άλλες δυο φορές, με τον τελευταίο γάμο να είναι με την χορογράφο Ελίζα Πάλλη.

Απεβίωσε από καρκίνο σε ηλικία 75 ετών την 1η Σεπτεμβρίου 2024. Ενταφιάστηκε στο κοιμητήριο Ζωγράφου στις 5 Σεπτεμβρίου.

 Φιλμογραφία 
ΈτοςΤίτλοςΡόλος1974Η δίκη των δικαστών  -1975Ο θίασος  -1980Ο γυρολόγος  -Πονηρό θηλυκό, κατεργάρα γυναίκα Τάκης Λίμπας1981Κατάσκοπος Νέλη Βίλι Φόστερ1982Το φράγμα μηχανικός1983Προσοχή, κίνδυνος ΟρέστηςΤα βαποράκια αφεντικό2019Η αναζήτηση της Λώρα Ντουράντ Βέρτιγκο2021Ταξίδι στα αστέρια Παύλος Γιαννακόπουλος

Παραπομπές

Εξωτερικοί σύνδεσμοι

Κατηγορία:Έλληνες θεατρικοί επιχειρηματίες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου